Vzhľadom na skončenie funkčného obdobia trénera mládežníckej reprezentácie a vzdanie sa funkcie trénera juniorskej a seniorskej reprezentácie vyhlasuje prezídium SZR

**výberové konanie na funkcie:**

**– tréner reprezentácie SR v rádiovom orientačnom behu pre kategórie M19, M21, W19 a W21**

**– tréner reprezentácie SR v rádiovom orientačnom behu pre kategórie M14, M16, W14 a W16**

**Náplňou práce bude** zabezpečenie komplexnej športovej a technickej prípravy športovcov príslušných kategórií zaradených do reprezentačného výberu Slovenskej republiky v rádiovom orientačnom behu na vrcholné podujatia sezóny (majstrovstvá sveta, majstrovstvá Európy).

Funkčné obdobie: od menovania do 31.12.2022

Od záujemcov požadujeme predloženie koncepcie prípravy reprezentácie, odbornú kvalifikáciu a skúsenosti s trénerskou činnosťou, dobrý zdravotný stav.

Výška odmeny za trénerskú činnosť bude každý rok stanovená podľa výšky dotácie Ministerstva školstva SR. V roku 2019 by mala byť výška dotácie známa koncom marca.

**Termín doručenia prihlášok:** do 3.2.2019

**Termín vyhodnotenia:** do 7.2.2019

**Prihlášky zasielajte elektronicky na adresu:** szr@szr.sk

za prezídium SZR

Roman Kudláč, OM3EI

prezident SZR